Els padrins gaudeixen de la música abans de tornar a la formació\nEls padrins gaudeixen de la música abans de tornar a la formació de l'Espai\nNoticies » Cultura 15 de setembre, 2021\nAbans de tornar a la formació, en aquest cas per a més grans de 60 anys, aquest dimecres els usuaris de la Fundació Crèdit Andorrà han pogut gaudir d'un concert molt espacial a càrrec de l'ONCA al Prat del Roure, 'Música per la memòria'.\nEren altres temps quan sonaven cançons com "Si tu me dices ven", "Dos gardenias" i "Bésame mucho". Temps que enyoren i que aquest dimecres de la mà de l'ONCA han recordat. Moments en què, diuen, s'ho passaven millor que no pas els joves d'avui dia, com quan "anàvem a ballar a la rotonda".\nEl concert 'Música per la memòria' ha obert el curs de l'Espai de la Fundació Crèdit Andorrà que aquest any obre les classes presencials després d'un any i que molts ja tenen ganes de reprendre. I és que tenen "sempre ganes de fer coses", però també apunten que "depèn dels protocols".\nEls ofereixen eines per estar actius, posar-se al dia amb les noves tecnologies i exercitar la ment amb nous coneixement d'economia, història i cultura, a més de les sortides guiades i de natura. Una cosa que els ajuda a "aprendre coses que no saps cada dia".\nS'han acabat les vacances per a molts i dilluns serà el moment de tornar a les aules que per aprendre mai hi ha edat.


La comunitat maputxe, la resistència més antiga de l’Amèrica Llatina - Hemisfèria\nLes banderes onegen al centre de Temuco, Xile. Un grup de nens corren amunt i avall entre la gentada que s’ha congregat a Plaza de Armas. Més enllà un home jove es tapa la cara amb un mocador de colors, símbol dels pobles originaris d’Amèrica Llatina. El 12 d’octubre la comunitat maputxe reivindica la resistència històrica contra la colonització; primer, de l’imperi espanyol, i, després, de la república xilena. La veu de Violeta Parra es fa un lloc entre el soroll de centenars de persones.\nLa manifestació és a la regió de l’Araucanía, a la ciutat de Temuco, històricament el feu del poble maputxe. Es troba al sud del riu Bío-bío, una frontera que ha estat, des del 1550, una barrera natural contra l’imperialisme occidental. Tot i això actualment només els pertany un 5% de les terres que formaven el Wallmapu -uns 100 000 km2-. La seva batalla és, precisament, la de la recuperació de les terres ancestrals.\n“Ara nosaltres hem de generar la notícia, mostrar la impunitat”, crida Ada Huentecol, mare de Brandon Hernández, un jove que va rebre un tret per l’esquena d’un carabinero -policia militar xilena- en un procés policial contra unes accions violentes a una empresa forestal de la zona. I és que una part del moviment de resistència maputxe considera que l’única sortida a la discussió asimètrica amb l’estat xilè sobre el territori és la violència política com a forma de lluita.\nL’estat xilè es va construir ocupant militarment els territoris maputxes i adherint-los política i econòmicament per la força\nAquest conflicte és una part de la gran esquerda que la societat xilena ha estat alimentant des del 1860, amb la pacificació de l’Araucanía, en què es va ocupar militarment el territori maputxe per adherir-lo, políticament i econòmicament, a l’estat. Aquest fet va generar xocs amb les comunitats originàries, i, després de moltes morts, va concloure amb l’eradicació de pobles sencers.\nACCIONS D’AUTODEFENSA O RESISTÈNCIA PACÍFICA\nL’organització més mediàtica que es dedica a la resistència violenta és la Coordinadora Arauco-Malleco (CAM), que enguany compleix dues dècades. La seva primera acció va ser el 1997 amb la crema de camions en terrenys de l’empresa ‘Celulosa Arauco-Lautaro’. “L’única forma que tenim per a què el govern ens escolti és amb accions de pressió d’aquest estil”, explica Pablo Calfuqueo, un maputxe de la comunitat Llaguepulli. Tot i això remarca que la CAM no és representativa de la lluita de resistència ja que “el poble maputxe som un poble pacífic”.\nLa comunitat maputxe denuncia la criminalització per part de l'estat xilè. Cristina Gironès\nAquesta organització proposa uns mètodes d’acció per a la recuperació de les terres ancestrals que es basen en la lluita antisistema, anticolonial i revolucionaria. “Es tracta d’obtenir el territori en contra de la propietat privada que sustenta el sistema de relacions econòmiques construït sobre la usurpació del Wallmapu” assegura Francisca, una noia jove present a la manifestació.\n“També duem a terme accions d’autodefensa, que es plantegen com a accions comunitàries per fer front a l’acció violenta de l’Estat”, afegeix ella. Les anomenades accions de resistència són, en la seva majoria, accions incendiàries que estan orientades a la destrucció de maquinària, infraestructures i transports de propietaris privats i empreses forestals. Aquests mecanismes, que l’estat titlla d’il·legals i terroristes, han generat polèmica dins i fora del moviment, però es consoliden en l’imaginari col·lectiu maputxe com a via de protesta i resistència enfront de la injustícia.\nMillacura: “Per primera vegada el nostre poble [maputxe] no veu en l’estat un interlocutor vàlid, per això n’actua al marge”\nTot i això algunes comunitats consideren que aquesta lluita es pot donar des de molts altres vessants i rebutgen de ple la violència i l’acció directa. Aquest és el cas de Papai, una senyora maputxe propietària d’un bar al port colonial de Puerto Saavedra. “El nostre poble no té els mecanismes per expressar les seves inquietuds” és per això que un sector de la comunitat ha trobat en organitzacions com la CAM un forma de fer-se sentir. “Tot i això, la política s’ha de construir des de la pau i l’empatia”.\nSegons Claudio Millacura, doctor en Pobles Originaris per la Universitat de Chile, “la particularitat d’aquestes associacions és que el nostre poble, per primera vegada, no veu en l’Estat un interlocutor vàlid. Per això actua al marge de qualsevol iniciativa que provingui d’aquest”. El conflicte s’aborda des de diversos vessants, i no hi ha un consens general. La usurpació de terres va començar sent violenta i canviar això és un gran repte pel sector social que busca un tracte pacífic amb el govern.\nMILITARITZACIÓ I VIOLÈNCIA ESTATAL\nPer arribar a la comunitat de Llaguepulli, llar de Pablo Calfuqueo, s’ha de seguir una ruta fins que l’asfalt es perd i el camí es torna gairebé intransitable. L’estat d’alerta en què viuen les comunitats maputxe des de la militarització de què està sent víctima la regió de l’Araucanía fa difícil l’accés als seus habitants. “Les forces de seguretat entren a casa nostra en cerca de suposades proves per condemnar a germans com a autors d’accions violentes” explica Calfuqueo. No obstant això, moltes vegades les condemnes acaben en l’absolució dels acusats després d’uns mesos en presó preventiva.\nL'estat xilè empra la Llei Antiterrorista contra la comunitat maputxe tot i les crítiques internacionals. Cristina Gironès\nAquest és el cas de Brandon Hernández. La pancarta que encapçala la manifestació d’enguany a Temuco parla d’ell. La seva situació, però, no és aïllada. El passat 4 d’octubre, quatre maputxes van abandonar la vaga de fam que feia 114 dies que mantenien. El motiu d’aquestes reivindicacions és la de rebel·lar-se contra la presó preventiva que permet la llei Antiterrorista. L’expresident Sebastián Piñera i actual candidat a la presidència pel Partit conservador, la va aprovar l’any 2010. Aquesta legislació permet jutjar a les persones segons una llei extraordinària en què són vàlids els testimonis sense rostre i es basa en la supressió de les garanties processals.\n“La llei antiterrorista és un instrument legal. El tema és que l’aplicació d’aquesta llei al poble maputxe, segons les recomanacions d’organismes internacionals i la Cort Interamericana de Drets Humans, no correspon al nostre cas. És un context de demanda social. L’estat utilitza una eina equivocada per controlar les demandes indígenes, en part per ignorància i en part pel racisme de qui conforma aquestes institucions”, explica Millacura.\nMillacura: “La llei antiterrorista és un instrument legal, però emprar-la contra el poble maputxe és un error motivat per la ignorància i el racisme”\nLa gran petició del poble és actualment l’alliberació de més d’una desena de maputxes que es troben detinguts per la seva suposada responsabilitat en diversos atemptats que s’han dut a terme aquest any contra camions, temples religiosos i propietats privades a la zona. Tots han estat jutjats sota aquesta llei antiterrorista.\nLA RECUPERACIÓ DE LES TERRES I LA ‘LLEI INDÍGENA’\nUn dels pilars fonamentals de la demanda maputxe és l’ampliació de l’anomenada ‘Ley Indígena‘. Després de la dictadura, els candidats a la presidència per a la reinstauració de la democràcia van acordar que les comunitats maputxe obtinguessin un reconeixement constitucional i de drets econòmics, socials i culturals. També es va acceptar la creació d’una entitat publica -la CONADI– encarregada de la recuperació de terres per entregar-les, novament, a la comunitat maputxe.\nEn el programa de restitució de terres, l’Estat disposa de fons per comprar terrenys i entregar-los als maputxe. Aquest procés, no obstant això, està marcat actualment per polèmiques que van des de definir quina comunitat se’n beneficia fins al boom de preus i l’especulació immobiliària que s’ha donat a la zona en disputa d’ençà que l’Estat es va convertir en part compradora.\nLa comunitat maputxe reivindica l'aplicació de la Llei Indígena. Cristina Gironès\nA més a més, “aquesta llei no va incloure les terres amb significació simbòlica o espiritual” explica Calfuqueo. Només va tenir en compte els anomenats Títols de Merced, un tipus de propietat que va ser concedida a la comunitat maputxe després de la usurpació de terres durant la pacificació de l’Araucanía. “Això respon a l’article 20 lletra B de la Llei Indígena. Aquesta legislació es va elaborar d’acord amb reunions amb les comunitats indígenes el 1989, i va quedar plasmat en l’Acord de Nueva Imperial ”, explica Luís Fuentes, membre de la CONADI. “Tot ho vam decidir a partir del consens”.\nNo obstant això, Papai no hi està d’acord. “El gran problema és que les lleis es fan des de Santiago. Molt poques persones ens pregunten què volem o necessitem a l’Araucanía” comenta. A més a més, les empreses forestals que exploten actualment la zona talen els boscos originaris i replanten la zona amb vegetació externa com pins o eucaliptus, de creixement ràpid. “Utilitzen pesticides, contaminen la nostra terra”, es queixa. La repressió no només és política, també és econòmica i social.\nI mentrestant Temuco es mobilitza amb una pancarta de “Libertad para Brandon”, un vapor blanc, dens, comença a emanar d’unes ampolles grises que han caigut a prop d’un grup de persones. Comencen a córrer. Es tracta de gas lacrimogen, que, amb les mànegues d’aigua a pressió, ja són dues formes imprescindibles de repressió en qualsevol manifestació social a Xile. Tothom acaba dispersant-se de forma violenta. La comunitat maputxe no té lloc en el somni de la nació única.\nMaria Rubio| juny 11, 2016 |CIUTAT DE MÈXIC\nPol Rovirosa| agost 13, 2015


Campuzano: “El meu càrrec de portaveu està sempre a la disposició del partit” | Catalunya | EL PAÍS Catalunya\nCampuzano: “El meu càrrec de portaveu està sempre a la disposició del partit”\nEl diputat del PDeCAT lamenta haver perdut "una oportunitat" en retirar la moció a favor del diàleg pactada amb el PSOE\nBarcelona 13 SET 2018 - 11:09\tCEST\nEl portaveu del PDeCAT en el Congrés, Carles Campuzano, aquest dijous. Mariscal EFE\nEl portaveu del PDeCAT al Congrés, Carles Campuzano, ha assegurat aquest dijous que el seu càrrec de portaveu està "sempre" a disposició del president del partit, després de la decisió d'aquest dimecres a la tarda de la direcció del mateix de retirar la moció pactada amb el PSOE per obrir un diàleg del Govern amb Catalunya.\nEn declaracions abans del ple del Congrés, en què hauria d'haver-se votat aquesta iniciativa, ha reconegut que ha faltat "coratge polític" per part de tots, inclòs ERC, que va decidir no donar suport a la moció, amb la qual cosa es posava en dubte la seva aprovació, cosa que va portar la direcció del PDeCAT a retirar-la.\nCampuzano ha lamentat que s'hagi perdut "una oportunitat" per marcar el compromís amb el diàleg i, davant la pregunta de si se sent més distanciat de la direcció del seu partit per la retirada de la iniciativa que ell va defensar, ha constatat: 'La política és complicada, sovint no totes les decisions que prenen les comparteixes, però has d'assumir-les'.\n"Sempre el meu càrrec de portaveu està a disposició del president del partit", ha dit sobre si està disposat a seguir com a portaveu al Congrés.\nEl diputat nacionalista ha remès en tot moment a les explicacions donades aquest dimecres per la vicepresidenta del partit, Miriam Nogueras: "Potser ella ho pugui aclarir perquè en nom de la direcció del partit la vicepresidenta potser serà més precisa que un servidor", ha dit per acabar.\nNogueras, aquest dijous al matí, ha tornat a defensar en una entrevista en RAC1 la decisió presa: "El motiu de la nostra moció era parlar d'autodeterminació. Volem trobar una solució política en el mandat dels ciutadans de Catalunya. Punt. No hi ha un altre tema", ha dit, categòrica. "Pedro Sánchez es pensa que li vam dir que sí a ell per parlar dels Pactes de Toledo? El vam votar perquè resolgués el conflicte polític que hi ha entre Catalunya i Espanya".\nNogueras, que ha afirmat que no li consta que Campuzano hagi posat el seu càrrec a disposició del partit, ha insistit en la seva voluntat d'un diàleg totalment obert: "No estem aquí per blanquejar a ningú. No volen parlar. Quan vulguin parlar de debò, aquí estarem"\nEl PDeCAT retira la seva moció a favor del diàleg pactada amb el PSOE


Per què volem Capgirar Vilafranca? | Xarxa Penedès\nArticle de Laia Santís del 18 maig 2015 a Veus del territori · 0 Comentaris\nEn primer lloc, la crisi democràtica: cal tornar a omplir de contingut la democràcia! No ens podem limitar a votar un cop cada quatre anys; hem d’anar molt més enllà. Volem omplir la democràcia de participació, d’implicació, d’acció directa, de dret a decidir, de sobiranies, perquè aquesta és la manera com nosaltres entenem la política, i la CUP no te sentit sense un conjunt de persones, entitats i col·lectius implicats en el canvi social.\nEn segon lloc, la crisi social i econòmica en què vivim des de fa més de vuit anys, que ens ha portat a una situació de precarietat i d’emergència social en tots els àmbits i amb la qual hem decidit que no volem només resistir, que volem canviar les coses! Cal obeir fermament les necessitats socials de les persones. Volem una vila al servei de les persones i fer-ho a través d’un model de desenvolupament econòmic propi i local basat en el cooperativisme i la proximitat, per lluitar contra l’atur de manera col·lectiva, reapropiant-nos dels nostres drets i amb la força del treball comunitari.\nVolem decidir sobre el procés cap a la independència. Però la plena sobirania només és possible si hi ha un canvi de model socioeconòmic que situï les decisions que realment ens afecten en mans del poble. Per això ens comprometem a treballar i participar activament del procés polític que s’esdevingui després del 27 de setembre, amb un proposta clara d’independència i justícia social.\nDavant d’aquesta tríple crisi, nosaltres volem una Vilafranca lliure de desnonaments, sense talls de subministraments, sense pobresa, sense pisos buits i gent sense pisos. Una Vilafranca amb pressupostos participatius que no s’aprovin d’esquena a la ciutadania i que siguin pensats en benefici d’uns pocs, sinó amb un interès sempre col·lectiu. Una Vilafranca de referèndums per decidir quin ús donem als nostres equipaments públics. Una Vilafranca que lluiti per la plena independència dels Països Catalans. Una Vilafranca on les places i els carrers siguin de la gent i per a la gent. Una Vilafranca amb casals d’avis, amb centre cívic i un casal per a joves. Una Vilafranca lliure de violència masclista i patriarcal, on la igualtat entre homes i dones inundi cada espai de la vida quotidiana. Una Vilafranca on la gent gran visqui dignament i la gent jove tingui autonomia en les seves pròpies vides. Una vila lliure de corrupció, amb màxima transparència i comptes municipals clars. En definitiva, una vila pensada per a tothom.\nPer tant, la nostra proposta política passa per posar les persones al centre de l’acció, i amb elles els seus drets bàsics i socials. Que les persones siguem subjectes actius de les decisions que ens afecten, tant de manera individual com col·lectiva, i que afecten també el nostre poble. Nosaltres volem Capgirar Vilafranca, des del carrer fins a la institució. L’Ajuntament serà la caixa de ressonància de les lluites i les realitats de les persones que viuen a la vila. I serà des de l’Ajuntament que farem política de manera oberta, transparent i participativa. La nostra proposta política s’arrela a la gent i al territori i això ens permetrà generar canvis de soca-rel. Farem possible aquesta alternativa amb valentia i responsabilitat!\nHo deia Joan Fuster i no ens cansarem de repetir-ho: “Tota política que no fem nosaltres, serà feta contra nosaltres”, per això el 2003 vam emprendre la decisió de ser-hi, de generar una alternativa a Vilafranca. Una proposta per capgirar la realitat actual. Perquè poble a poble, vila a vila i ciutat a ciutat capgirarem la història, perquè som les tres voltes rebels!\nNotícia anterior "Els Josepets" acollirà el Centre de Cultura Popular i Tradicional de Vilanova Notícia següent [ELECCIONS] Igualada acomiada un mandat marcat pel messianisme de Marc Castells


Ha començat l’estiu\nLila Thomàs | 27 juny 2017\nJa el tenim aquí, ha començat amb la setmana de Sant Joan, de les fogueres, de les festes vora de la mar, de la gran festa de Ciutadella de Menorca. Ja el tenim aquí amb la calor i la humitat del clima mediterrani, ja el tenim amb els infants per casa, amb els adolescents a punt per les festes i sortides nocturnes.\nAquest estiu celebrem l’equador de la legislatura del canvi. Fa dos anys ens desbordava l’alegria en veure tants Ajuntaments governats per les esquerres arreu de les quatre illes, els Consells insulars, el Parlament i el Govern. L’alegria i la responsabilitat per saber fer bé tot allò que significava rompre amb les polítiques més conservadores, més agressives, més allunyades de la ciutadania del Partit Popular.\nAra podem aturar-nos una estona i valorar allò que hem viscut. És cert que no tot són flors i violes, no ho pot ésser si som realistes i coneixem els problemes que vivim. També és cert que hem de valorar positivament tota la cosa feta i tot allò que hem impedit que es continués fent.\nMolta gent veu aquests dos anys només des del prisma d’allò que no s’ha fet. Vull dir, sentim molts comentaris sobre els problemes que vivim, com la massificació de gent als carrers, a les platges, a les carreteres, que acaben dient: ...i el govern no fa res! De cop i volta sembla que el Govern, d’aquí, el més proper, ha de posar solucions a tots els mals... Si respons que no té eines per fer-ho, que no tenim la clau de les solucions, perquè, per exemple, no tenim presència a AENA empresa semi-pública que controla els aeroports illencs, o no podem controlar el tràfic de creuers perquè la competència no és d’aquí, et diuen... Idò la gent no ho sap!\nEls comentaris als bars solen ésser sobre els titulars dels diaris que troben a les barres, poquetes persones llegeixen la notícia completa on molt sovint trobem explicacions o raons que no responen al gran titular. No parlem de les tertúlies televisives que semblen més un guirigall que no un debat.\nEl punt comú que sí que trobem és el comentari sobre ...què hay de lo mio? No ho dic des del punt de vista de l’»enxufe» a l’hora de «recomanar» un familiar per una feina, sinó des del problema personal, allò que em cou a mi, allò que em preocupa, sense voler saber la visió general de l’acció política. Moltes vegades he comentat que massa sovint oblidem que vivim en una societat on el més important és l’individualisme. Tu, només tu, ets important. Sigui per fer-te comprar, com a consumidora, sigui a l’hora d’analitzar els problemes professionals, o els socials, familiars...\nEl treball en equip, la cooperació no es valora. La competitivitat, el fet de ser més que l’altre això sí que la societat ho troba positiu. La feina que fan els representants polítics escollits a les urnes no es considera una tasca noble, altruista. La corrupció, els furts dels doblers públics, ha fet que la ciutadania vegi amb mal ulls aquelles persones que gestionen i són responsables dels afers públics.\nNo és ben vista la valoració positiva, l’enhorabona als responsables quan fan les coses bé. Ni per part de la ciutadania ni per part dels mitjans de comunicació. Massa vegades en acabar la lectura d’un diari m’atur a pensar quina ha estat la notícia positiva...no la trob, llevat d’aquelles planes de xafardejos que ens informen de naixements, noces, i altres esdeveniments descrits com a «de societat».\nDireu que la crítica és sana i bona, que han de saber acceptar-les, que això també forma part del càrrec que ocupen. Teniu raó. La crítica s’ha de fer i a continuació també s’ha de saber escoltar i potser canviar d’opinió, en funció de les raons que argumentin. Aquest segon pas és més difícil, per què massa gent necessita explicar la seva opinió, que l’escoltin, perquè l’individualisme també té l’altra cara, la soledat, la incomunicació.\nNo fa mal escoltar els altres, no fa mal creure en les relacions humanes basades en la comunicació. No fa mal intentar superar l’excés d’individualisme i treballar en equip de manera cooperativa. Fa més mal la incomunicació, la solitud on ens condueix l’individualisme. Pensau-hi.


Detinguda una jove de la Selva del Camp imputada en l’ocupació del Rectorat de la UAB l’any 2013\nperGuillem RS 14/01/2018\nAquest matí, al voltant de les 11, els Mossos d'Esquadra han detingut a la Selva del Camp a Cèlia Arnau, una de les imputades per l'ocupació del Rectorat de la UAB l'any 2013. La jove estava a l'Agrària de la Selva quan una patrulla de la policia catalana l'ha detingut. Es tracta d'una detenció judicial per tal de ser posada a disposició del jutge de guàrdia. El magistrat, quan Arnau sigui traslladada al jutjat, rebrà l'acte d'obertura del judici oral.\nMés detencions d’aquest cas\nEn els darrers dies els Mossos d’Esquadra han detingut a dues persones més, també imputades en aquest cas, a Igualada i a Santa Coloma de Gramenet. Hi ha un total del 27 persones imputades per l’ocupació de 2013. Des de la CUP i d’altres plataformes de suport als encausats, s’ha convocat una concentració davant dels Jutjats de Reus. S’espera que després de rebre la notificació, Arnau sigui posada en llibertat altre cop.\nActualització: Sobre la una del migdia, la jove ha estat deixada en llibertat.


Foto: @cjhandbolmataro Valero Rivera preparant els qatarís pels Jocs\nEls seus jugadors, dirigits des de la banqueta pel seu seleccionador Valero Rivera, tot preparant els Jocs Olímpics de Rio, han demostrat la seva qualitat fent vibrar en les seves accions, plenes de potència, força i velocitat, a una graderia que s'ha omplert de gom a gom.\nAl seu davant l'equip local el Joventut Handbol Mataró, ja fora de forma, ha fet el que ha pogut, que ha estat molt, tot i que, com era d'esperar, ha caigut clarament derrotat per 18-39, davant un equip que l'any passat en el mundial celebrat al seu país va aconseguir la medalla de plata després de perdre a la final davant França per 22-25.\nL'equip local ha sortit disposat a plantat cara i Bernat Bonamusa ha marcat el primer gol en un magnífic u contra u pel centre i superant Saric amb el seu xut. De seguida els qatarins s'han posat a la feina amb el central d'origen francès Roine rebentant la defensa mataronina. A l'equador de la primera part els asiàtics dominaven 5-10 i al descans ho feien per 8-22, després que el Joventut marqués un gol de "fly" espectacular culminat per Berenguer Chiva.\nA la represa tot ha continuat igual, amb els dos equips defensant amb força, però amb els visitants imposant el seu potencial tant en el xut exterior, sobretot de l'esquerrà Markovic, que ha fet 9 gols, sent el màxim golejador del partit, com en el contraatac (Memisevic i Madadi), com amb el bon treball dels seus pivots (Borja Vidal i Hassab). Però l'equip mataroní també sorprenia a una defensa molt forta amb jugades ben treballades i al final s'ha arribat amb un marcador molt honrós de 18-39, davant una de les seleccions més potents del món, que ha jugat amb els seus jugadors titulars.\nPer a molts jugadors del Joventut Handbol Mataró el partit significava una gran oportunitat d'enfrontar-se a alguns dels millors jugadors del món, i de poder marcar gols a dos destacats porters com Daniel Saric o Stojanovic. I els protagonistes han estat aquests: Pol Gavañach i Dani Torvisco porters; Roc Segarra (2), Dani Aguilera (2), Bernat Bonamusa (3), Oriol Vaqué (2), Marc Castilla (2), Berenguer Chiva (3), Toni Busquets, Jan Bonamusa, David Pedragosa (2), Marc Martínez (1), Àlex Bosch (1), Eric Martínez, Pepo Juàrez, Bernat Muñoz.\nEl partit ha significat el comiat de l'entrenador Hèctor del Pino, del capità Toni Busquets i d'altres jugadors de la plantilla, entre ells David Pedragosa, Marc Martínez i Oriol Mas (aquest encara lesionat no ha pogut jugar) que porten molts anys al club.


Corruptio | Josep Bermúdez\nBy Josep ⋅ 22 February 2013 ⋅ Envia-ho per correu ⋅ Post a comment\nCorruptio, corrupció en llatí. Sovint saber l’etimologia de la paraula ens serveix per a descobrir el significat autèntic i profund. El sufix “tio” indica que es tracta d’una acció, que algú fa alguna cosa. El prefix “con” -que es canvia per “cor” per començar l’arrel amb “r” indica que és una acció en conjunt, global, és a dir, no individual. I ens queda l’arrel el “rup”, que ve del verb “rumpere” que no fa falta saber molt de llatí per intuir què vol dir. Efectivament vol dir trencar, partir, rebentar…\nUna cosa és el sentit jurídic, judicial, legal de la paraula, i un altra el sentit original. A mi, com a historiador conceptual, m’interessa aquest últim. Les notícies escabroses que dia a dia sabem al voltant del finançament –estatal i autonòmic em referisc- del Partit Popular demostren que estem claríssimament davant un cas de “corrupció” del seus alts dirigents. Judicialment, d’existir, es pronunciaran els tribunals. Però sobre els aspectes no judicials de la corrupció som lliures tots de pronunciar-nos i crec que la cúpula del PP és una cúpula profundament i moralment corrupta perquè la seua acció conjunta pot aconseguir trencar, o millor dit rebentar, la confiança de la gent que pogués quedar en la democràcia. A mi el tema dels sobres i les comissions em preocupa i em sembla greu. Però personalment em sembla més greu un altre.\nHui he escoltat algun xicotet fragment del debat de la nació i en concret he escoltat eixe en el que Rajoy diu “hay vida después de la crisis”. Segur que hi haurà, el que no ha dit és que menys –hi ha gent que ja s’ha desfet de la crisi desfent-se de la vida- i que serà de pitjor qualitat –que els ho diguen als pensionistes, als depenents, als malats crònics…-. Però Sr Rajoy, i durant la crisi, hi hagut vida? Per alguns com vostè molta, i molt bona. En 2011 vosté reclamava als agents socials que acceptaren un rebaixa dels salaris per ser més competitius. Res nou sota el cel. Al capdavall és una manera molt finolis de demanar el mateix que el seu amic Diaz Ferran, l’ex-president de la patronal, “trabajar más y ganar menos”. Qui ens donava tan agradable consell feu exactament el contrari: treballar menys, o millor dit, no treballar i guanyar més a canvi d’enganyar a clients i treballadors.\nVosté en 2011 també feu exactament el mateix, dir un cosa i fer la contrària. En 2007 quan s’inicià la crisi, vostè cobrava 157.000€ del seu partit i 42.000€ de diputat. I clar, com podia amb eixa ridícula quantitat arribar a final de mes? No és d’estranyar que vostè declarara “Miro mi cuento al final de mes porque lo necesito, lo necesito y muchísimo, y además mi mujer también trabaja, y entonces tengo los problemas que tienen todos los ciudadanos. No estoy en política por dinero“. Però el seu partit s’apiadà de vosté i per evitar que passés eixes dificultats econòmiques li augmenta eixe l en 39.000 eurets i li pagà 196.000€ (més 43.000€ de diputat). En 2010, i en un atac de solidaritat, es rebaixa el salari del seu partit 15.000€ quedant-se el jornal del seu partit en la mòdica quantitat de 181.000€. Però clar, en 2011, quan vostè demanava a la resta de treballadors contenció salarial, quan vostè llevava la paga extra als funcionaris, no se li acut un altra cosa que pujar el jornal del partit fins a 200.000€. Supose que això seria una imposició del partit i que vostè no volia? Faltaria més!\nSr Rajoy, una persona que com vostè es nega dir en 2007 el que cobra, que afirma que amb 200.000€ anuals necessita mirar el compte moltíssim, una persona que des de 2007 a 2011 s’augmentà el sou un 27%, una persona que mentre en 2011 demanava contenció salarial se l’augmenta descaradaent, “reventa”, conjuntament amb la resta de cúpula que l’envolta, la confiança en la democràcia. I qui fa això etimològicament és ser un “cor-rupte”. El seu comportament atacque el cor del sistema polític perquè fa que la gent deixe de confiar en els polítics, i no sols en els del seu partit.\nEls diners que els que estan al seu voltant ha furtat i defraudat em preocupen. Sospite que no els tornaran, però en última instància això és, o deuria, ser reparable. Però el que difícilment és reparable és el dany que una actitud com la seua causa en la fe en la política i la democràcia. Això no és tan fàcilment reparable. Ha estat fins fa quatre dies els salaris de Bárcenas o Sepúlveda, dos imputats per corrupció! Qui pot confiar en vostè? Quin missatge ens vol transmetre si ha actuat hipòcritament? La corrupció moral que vostè practica, no serà corrupció jurídica, però per a mi és pitjor perquè els seus efectes poden ser més devastadors.\nEntendrà vostè que quan en un poble com Algemesí els militants del seu partit presenten un moció light contra la corrupció, la resta de partits ens semble insatisfactòria. No deixe de considerar positiu que la presenten, però pense que el primer que deurien de fer, si volem que la prenguem seriosament en consideració, seria repudiar pràctiques moralment corruptes com la que vostè ha practicat, corrupció moral que em sembla igual de greu que l’econòmica i jurídica. Podem treballar conjuntament contra eixa xacra que és la corrupció, però primer pertoca esterilitzar la casa. Això és el que cal fer després d’haver estat en contacte amb matèria pútrida i corrupta.\nFatal error: Uncaught Error: Cannot use string offset as an array in /homepages/1/d346401751/htdocs/josepbermudez/wp-content/plugins/wordpress-ics-importer/import_ical.php:62 Stack trace: #0 /homepages/1/d346401751/htdocs/josepbermudez/wp-content/plugins/wordpress-ics-importer/ics-functions.php(363): ics_import_parse('/homepages/1/d3...') #1 /homepages/1/d346401751/htdocs/josepbermudez/wp-content/plugins/wordpress-ics-importer/ics-functions.php(208): ICalEvents::get_events(Array, 1597316227, NULL, 10) #2 /homepages/1/d346401751/htdocs/josepbermudez/wp-content/plugins/wordpress-ics-importer/ics-import.php(575): ICalEvents::custom_display_events(Array) #3 /homepages/1/d346401751/htdocs/josepbermudez/wp-includes/widgets.php(738): widgetICSImporter(Array) #4 /homepages/1/d346401751/htdocs/josepbermudez/wp-content/themes/themorningafter_3_3_1/functions/admin-sbm.php(22): dynamic_sidebar('right_sidebar') #5 /homepages/1/d346401751/htdocs/josepbermudez/wp-content/themes/themorningafter_3_3_1/sidebar.php(2): woo_sidebar('right_si in /homepages/1/d346401751/htdocs/josepbermudez/wp-content/plugins/wordpress-ics-importer/import_ical.php on line 62


Vers una campanya contra la precarietat, a la tardor - Indymedia Barcelona\nVers una campanya contra la precarietat, a la tardor\nper Antoni Ferret\t 05 jun 2004\nEn la reunió de la Xarxa Solidària contra Tancaments d'Empreses del dijous dia 3 es va començar a «dibuixar» el que podria ser, o creiem que serà, una campanya contra la precarietat.\nEls elements que van anar sortint, i que ara un grup de treball ha de concretar, van ser:\n* Ha de ser una actuació conscienciadora i mobilitzadora, que podria consistir en una jornada de reflexió/debat.\n* Més aviat hauria de durar tota una setmana amb actes diversos.\n* Podria consistir en una acampada.\n* Juntament, també s'haurien de recollir firmes per a una ILP general de prohibició i eradicació de la precarietat, com a forma legal de lluita.\n* Hauria de comportar també la redacció i la divulgació d'un manifest.\n* De fet, s'hauria d'acompanyar de la redacció de tot un programa reivindicatiu.\n* Amb una exigència principal vers la supressió de la precarietat en aquells sectors on està més estesa, com la mateixa Administració.\n* I si apuntéssim a una vaga general?\n* Car preparar-la bé, i per tant podríem anar-la pensant per a la tardor.\nA partir d'aquí...\nRe: Vers una campanya contra la precarietat, a la tardor\nper K\t 05 jun 2004\nper precaria\t 05 jun 2004\nLa idea és molt bona, però s´ha de tenir en compte que la precarietat és cosa de totes, d´aturades, precaris amb contracte o sense, victimes del mobing i l´especulació, estudiants, joves, dones i immigrats...\nCal doncs donar una resposta global, cal que tota la gent que treballa seriosament ( i no des de sobre un camió amb un equip de só escoltant tecno) en aquests temes es coordini i prepari amb antel·lació una campanya concreta amb objectius concrets a curt, mig i llarg plaç, és a dir organització de la massa crítica, plantejament a mig any tipus campanya descrita pel company i allarg plaç, estructurar un contrapoder popular a l´esquerra del tripartit i els seus sindicats i moviments socials parainstitucionals.\nCal fer una campanya amplia, el de menys crec és si s´ha de signar col·lectivament o fer-se sense signar, l´important és que es faci i que no hi haguin partidismes (ni sindicalismes, ni organitzacionismes), tots convidats a treballar i debatre però amb objectius clars.\nCrec que tenim al devant nostre un moment clau de la història social de l´estat, un moment en el que el PSOE i el tripartit, intentaran desmobilitzar la base social, per desprès aprofundir altre cop en reformes laborals i socials que com en la decada dels 80, faci perdre drets a la classe treballadora, drets que són fruit de la sang i suor de milers d´obreres i obrers.\nCal articular una resposta pensant amb aquest escenari demobilitzador, que facilitarà la feina al PSOE alhora de pactar amb unes CCOO i UGT, cada cop més venudes al capitalisme.\nLa lluita és l´unic camí!\nper Antoni Ferret\t 06 jun 2004\nAl company K: No hi ha més info, de moment. Una comissió de treball ha de perfilar-ho més.\nA Precària: Ho procurarem. Però aquesta qüestió s'anirà valorant en dijous alterns, a partir del 3 de juny (o sigui, el 17), a les 7, a Marqués de Campo Sagrado 22 (seu del comitè d'empresa de Telefònica). Si vols i pots venir-hi...


Infantil - Cultura Penedès\nCantània amb 400 infants al TÀG del Vendrell dilluns, 13 mai, 2013 El proper 16 de maig l’escenari del TÀG acollirà el concert, en sessió de matí i tarda, de la cantata Cantània a càrrec de 400 alumnes de diverses escoles de sisè de primària del Vendrell i de tres centres de la comarca que, enguany, com a novetat, també s’han afegit al projecte, que al Vendrell [Llegir més...]\nPublicat a Infantil |\nSense comentaris » I Fira ‘Conte va! Va de contes’ a Vilanova dilluns, 6 mai, 2013 Dissabte 11 de maig se celebra la primera edició daquesta fira organitzada per l’Associació pel Foment de la Literatura Infantil Judit Sendra García. La fira infantil Conte va! Va de contes se celebrarà aquest dissabte 11 de maig a la plaça de les Neus. La iniciativa parteix del desig de continuar gaudint de la literatura [Llegir més...]\nSense comentaris » Última sessió de la Mostra de Teatre Infantil a Cal Bolet dimecres, 24 abr, 2013 El cap de setmana passat es van presentar al Teatre Cal Bolet, 4 obres de teatre en el marc de la Mostra de Teatre Infantil de Vilafranca. La tercera i última sessió tindrà lloc el dissabte 27 d’abril a les 6 de la tarda. Les entrades es poden comprar a la taquilla de Cal Bolet [Llegir més...]\nSense comentaris » Per Sant Jordi ‘Sant Jordi al revés!’ a Vilafranca diumenge, 21 abr, 2013 El Servei de Cultura de l’Ajuntament ha programat pel dia de Sant Jordi l’espectacle de teatre familiar Sant Jordi al revés! de la Companyia La Minúscula Teatre. Dos amics, l’Anna i en Xuspi, estan decidits a explicar-nos la llegenda de Sant Jordi costi el que costi, donant tota mena de detalls d’aquesta gesta tan nostrada [Llegir més...]\nSense comentaris » III Jornades Intergeneracionals al Museu Deu dijous, 18 abr, 2013 Aquest divendres a dos quarts de sis de la tarda comencen les III Jornades Intergeneracionals al Museu Deu. Tothom qui vulgui pot portar el nét o venir amb els avis a passar una tarda divertida per conèixer la història de l’Àngel del campanar. Un any més, el Museu Deu i l’Àrea de la Gent Gran [Llegir més...]\nSense comentaris » Taller familiar per Setmana Santa al Museu Deu dilluns, 25 mar, 2013 “Voleu fer una activitat divertida aquesta Setmana Santa? Voleu experimentar amb els sentits? Voleu compartir amb els vostres fills l’experiència de “tocar” les obres d’art d’un museu? Les obres d’art es poden escoltar? Quins sentiments ens produeix mirar una obra d’art?….” Totes aquestes preguntes tenen cabuda aquesta Setmana Santa al Museu Deu. Durant els dies [Llegir més...]\nSense comentaris » Tortell Poltrona al Teatre Casal de Vilafranca dilluns, 18 mar, 2013 Aquest dissabte 23 de març a les 22 hores arriba al Teatre Casal de Vilafranca Tortell Poltrona amb l’espectacle ‘Grimègies’. Presentat al festival Temporada Alta i representat aquest Nadal al Teatre Lliure de Barcelona, ens arriba aquest solo de Tortell Poltrona: un viatge fet des de la maduresa del pallasso i que desmunta molts dels [Llegir més...]\nPublicat a Escena, Infantil |\nSense comentaris » Torna la Fira Musical Familiar a Vilafranca dimecres, 13 mar, 2013 El proper diumenge 17 de març, a les 12 del migdia, al Claustre de Sant Francesc, tindrà lloc la Fira Musical Familiar, una activitat de sensibilització familiar per potenciar l’hàbit d’escoltar música i el coneixement de diferents instruments. Aquest any toca el torn als instruments de percussió. La proposta és una audició-concert per tal de [Llegir més...]\nPublicat a Festes i fires, Infantil |\nSense comentaris » Cultura en Família proposa el documental ‘Oceans’ divendres, 8 mar, 2013 El programa Cultura en Família d’Igualada s’avança uns dies a la commemoració del Dia Internacional de l’Aigua amb Oceans, un documental que se submergeix en les profunditats de tots els mars del Planeta Blau, des de les llacunes tropicals i les aigües polars fins als abismes on no hi penetra la llum del Sol, per [Llegir més...]\nSense comentaris » Arriba l’espectacle ‘Rau rau’ a Cal Bolet dijous, 28 feb, 2013 Teatre Mòbil ens presenta una obra còmica i sorprenent: la història trista de la nena trapezista. Què passa quan tres comediants peculiars es proposen representar una obra seriosa? El resultat és un gag rera un altre, un seguit de malentesos i situacions absurdes: una obra tan dramàtica que fa riure. L’espectacle es podrà veure el proper diumenge [Llegir més...]


El nou Què llegeixes! - Fòrum Boli - Què Llegeixes?\nEl nou Què llegeixes!\nAutor Tema: El nou Què llegeixes! (Llegit 1732 cops)\n« el: 01 de Maig de 2012, 20:10:24 »\nEl dia 23 d'abril, el Què llegeixes va fer 4 anys! El temps ha passat molt de pressa i el QL, mica en mica, s'ha anat consolidant i cada dia som més!\nHeu vist que passem dels 12.300? Què vol dir, això? Que cada dia més gent descobreix el QL i no passen per davant i prou, sinó que s'hi queden i es registren i troben gent tan lectors com ells mateixos! I això és el millor que hi ha!\nI la Biblioteca personal? Quant temps feia que alguns de vosaltres la demanava? I ja la tenim! Perquè després digueu que no us escoltem! I aviat el perfil serà una mica millor i també podrem saber quina és la nostra posició en el rànquing, quins jocs hem guanyat i tota la pesca! Però de mica en mica, eh?\nI us volíem proposar una cosa: què tal fer una lectura compartida amb els de Ploma? Ara ha fet 50 anys de la publicació de La plaça del diamant, de Mercè Rodoreda, la novel·la en català que segurament més traduccions té arreu del món! I que ja teniu edat per llegir-la i entendre-la! Pot ser interessant? Els de Ploma els agrada molt la idea. I a vosaltres?\nI per cert, si teniu pares que els caps de setmana els agrada sortir i passejar, que sapigueu que pel dia 20 de maig preparem un autocar que va cap a Folgueroles a trobar poesia i bon menjar! I podrem visitar la casa de Jacint Verdaguer i fer una bona passejada per l'entorn. Més info, aquí\nI de moment, res més. Espero llegir els vostres comentaris sobre l'ús de la Biblioteca personal i del Perfil lector. Volem saber què us agrada més i què no!\nFins a la propera carta!\n(Ah, me n'oblidava: felicitats als guanyadors d'una entrada per la pel·lícula Els jocs de la fam. Per les fotos es veu que us ho vau passar genial!)


Estafaven amb crèdits ràpids mitjançant pàgines web\nDesactiven una organització que estafava mitjançant falses pàgines web de crèdits ràpids\nEl capitost va ser detingut en el dia d'ahir en la localitat de Sant Joan d'Alacant. A esta detenció se sumen, altres dos detingudes i dos investigades el mes de febrer.\nper Pilar Méndez 31/03/2021 18:36h\nLa Guàrdia Civil d'Alacant, dins de la denominada Operació Confort, va detenir en el dia d'ahir en la localitat de Sant Joan d'Alacant, al capitost d'una organització criminal dedicada a estafar mitjançant pàgines web creades per ells mateixos per a l'obtenció fraudulenta de crèdits ràpids.\nHan estat localitzades víctimes a les províncies d'Alacant, Albacete, Barcelona, Castelló, Conca, Madrid, Múrcia, Tarragona i València, si bé la Guàrdia Civil continua amb les recerques a fi de trobar més perjudicats, ja que es preveu que hi haja molts més.\nL'octubre de 2020, en el Lloc de la Guàrdia Civil de Santa Pola, una persona va denunciar, ja que havia descobert que la quantitat que devia a una empresa de crèdits ràpids, a la qual havia recorregut per a sol·licitar un préstec, era molt superior a la sol·licitada.\nDes de l'entitat de crèdit li afirmaven que este muntant addicional era per motiu del muntatge d'un aire condicionat, el qual la perjudicada afirma que mai va existir.\nÉs per això, que l'Àrea de Recerca de la Guàrdia Civil de Santa Pola va iniciar les perquisicions, trobant a altres cinc persones víctimes d'estafes similars amb el mateix modus operandi.\nEsta manera d'actuar consistia en la creació de pàgines web destinades a l'obtenció de crèdits ràpids, les quals, mitjançant diferents tècniques, aconseguien una gran visibilitat en els cercadors d'Internet, sobretot en els més usats. Per a captar a les seues víctimes oferien unes condicions de crèdit molt avantatjoses.\nPer a sol·licitar el crèdit havien d'emplenar alguns camps de dades, i gairebé de manera immediata rebien una trucada dels estafadors confirmant l'operació i sol·licitant les últimes dades personals i financers.\nUna vegada que es feien amb totes les dades necessàries i usant l'empresa d'aire condicionat que el capitost regentava a manera "d'empresa pantalla", els estafadors recorrien a entitats financeres legítimes per a sol·licitar un crèdit d'una quantia molt per sobre del sol·licitat per la víctima.\nUna vegada que aconseguien els diners, li feien al perjudicat l'ingrés al seu compte bancari de la quantitat sol·licitada inicialment.\nDes d'este moment les víctimes començaven a abonar les quotes amb normalitat a l'entitat de crèdit legítima, de la qual no rebia cap notificació ni correu pel fet que els estafadors ja s'havien encarregat de desviar qualsevol mena de contacte directe.\nHui dia, s'han localitzat dotze víctimes procedents de tot el territori nacional, a les quals els autors han estafat un total d'entre 15.000 a 20.000 euros. A causa de la manera d'actuar d'esta organització, poden existir un gran nombre de persones, que fins i tot havent sofert esta estafa, no tinguen coneixement d'això.\nEl mes de febrer la Guàrdia Civil de Santa Pola va detenir a dos persones i va investigar a altres dos, totes elles dones espanyoles d'entre 39 i 46 anys, residents en la localitat del Campello.\nLes detingudes van passar a la disposició del Jutjat núm. 4 d'Elx, el qual és el que coneix de l'operació, quedant en llibertat amb càrrecs.\nFinalment, en el dia d'ahir, després d'una àrdua tasca per part de l'Àrea de Recerca de la Guàrdia Civil, es va detenir al presumpte capitost de l'organització en la localitat de Sant Joan d'Alacant, resultant ser un home de nacionalitat espanyola de 40 anys.\nPer a eludir l'acció policial, esta persona canviava contínuament, tant de mitjans de localització, com de domicili.\nHa tots els detinguts se'ls imputen els delictes d'usurpació de l'estat civil, delicte continuat d'estafa i pertinença a grup criminal.\nAmb esta última detenció, s'ha desarticulat un grup criminal jerarquitzat i organitzat, especialitzat en la pràctica d'estafes a través d'un modus operandi molt complex, perquè com s'ha exposat, utilitzaven empreses pantalla, igual que bolcat de dades personals de les víctimes per a aconseguir les metes del delicte i no ser descoberts.\nRoba més de 47 vegades en trasters i garatges en la Ribera Alta\nAgarren al presumpte autor d'un robatori en una casa de camp de Sax


Central de compres Xarxalimp® és una plataforma de distribució d'una gran varietat de productes a través d'Internet a nivell nacional, que té com a objectiu la satisfacció del client, oferint els millors productes als millors preus, amb Central de compres Xarxa Limp l'estalvi aquesta a la xarxa.\nCentral de compres Xarxalimp® neix amb vocació de líder en distribució d'una gran varietat de productes.\nPosem a l'abast de tots els usuaris productes de qualitat als millors preus, gràcies als avantatges de la distribució per Internet que ens permet estalviar en costos de distribució, manteniment d'estocs, intermediaris, processos, costos derivats de mantenir una botiga física, despeses i comissions innecessàries que no aporten res ni al comprador, ni a la qualitat dels productes, ni als seus garanties.\nCentral de compres Xarxalimp® creiem que és possible establir una comunicació directa entre fabricants i clients. Internet permet apropar a persones que estan a milers de quilòmetres entre si, per què no acostar solucions i els millors productes que ens permetin gaudir de millors preus, amb una qualitat immillorable?\nNo pagui ni un euro de més, estalviem en intermediaris, tenim dret a gaudir de productes de qualitat, pràctics i de disseny al seu preu just.


La Selva TV - Riells fomenta un estil de vida saludable que integri l’esport\nRiells fomenta un estil de vida saludable que integri l’esport\nRiells i Viabrea ha celebrat la segona setmana esportiva ‘Jo+Esport’ amb una gran afluència de participants en les activitats que s’han dut a terme.\nL’objectiu de les jornades és conscienciar a tota la població de la importància de portar un estil de vida saludable que integri l’esport.\nL’ajuntament agraeix la implicació de les entitats i persones del municipi que fan possible l’esdeveniment, que ha esdevingut l’avantsala de la Festa Major.\nSota el lema ‘A Riells fem salut!’ entre divendres i diumenge s’han organitzat onze propostes diferents per a tots els gustos i edats com un torneig de futbol sala, un torneig street football 3x3 o el Futveterans.\nUna part de les activitats s’han fet a l’aire lliure i el torneig de futbol sala s’ha disputat dins del Pavelló Poliesportiu.\nEl torneig d’estiu de futbol sala, que organitza la Penya Barcelonista del poble, va començar fa nou anys modestament. Amb el pas dels anys, s’ha convertit en un torneig de referència amb la presència d’equips de la comarca de La Selva o, aquest any, de comarques veïnes com el Maresme o Vallès Oriental.\nLa jornada esportiva de dissabte s’ha acabat amb el lliurament de premis i la presència de les autoritats locals a bona part de les activitats.


Sergio Busquets: 25 partits de Copa - FC Barcelona\nHomeFutbolPrimer EquipNotíciesSergio Busquets: 25 partits de Copa\nSergio Busquets: 25 partits de Copa\nEl migcampista blaugrana podria jugar el 25è partit de Copa del Rei aquest dimecres davant el València Busquets va debutar la temporada 2008/09 a la competició, davant el Benidorm\nSergio Busquets en el partido de Copa ante el Espanyol la temporada 08/09 / FOTO: ARCHIVO FCB\nSergio Busquets podria jugar el seu partit número 25 a la Copa del Rei aquest dimecres davant el València. El jugador de Badia aconseguiria arribar a aquesta xifra quatre temporades després del seu debut en la competició. Va ser el curs 2008/09 quan Busquets va jugar el seu primer partit de Copa, en l’anada de setzens de finals davant el Benidorm el 28 d’octubre del 2008. Feia poc més d’un mes que el migcampista blaugrana havia debutat amb el primer equip, de la mà de Guardiola, en la primera temporada del tècnic de Santpedor.\nDes d’aquell any, Sergio Busquets s’ha convertit en una peça clau del Barça de Guardiola i les xifres ho demostren. Fa dues setmanes, en el partit contra el Betis, el blaugrana va jugar el seu partit número 100 a la Lliga amb la samarreta del Barça. Durant les tres temporades anteriors, el de Badia va participar en nou, quatre i cinc partits de Copa cada any. Aquest curs, El Sergio ha jugat en els sis partits de Copa disputats fins ara, quatre com a titular i només dos com a suplent.\nQuant a resultats, el balanç de Busquets a Copa fins ara és més que destacable. Dels 24 enfrontaments en què ha jugat, 17 van acabar amb victòria pel Barça, 5 amb empat i només 3 amb derrota. Si participa aquest dimecres a Mestalla, i tot apunta a que ho farà, Busquets sumarà el seu partit número 25 en la competició.


Òpera Jove porta l’òpera còmica “Il convito”, aquest dissabte, a Santa Cristina – Arxiu d'actualitat local\nÒpera Jove porta l’òpera còmica “Il convito”, aquest dissabte, a Santa Cristina\nLa plataforma cultural Òpera Jove presenta el seu espectacle Il convito, òpera de gènere còmic del compositor napolità Domenico Cimarosa, aquest dissabte, a les 20 hores, a l’Espai Ridaura de Santa Cristina d’Aro. La representació forma part del programa de la III edició del cicle de música Primavera a l’Espai, que organitzen conjuntament l’Escola Municipal de Música de Santa Cristina i l’Espai Ridaura. El cicle, que es va iniciar amb el concert de l’artista osonenc Guillem Roca, preveu tres actuacions més, algunes de les quals comptaran, com ja va passar amb la primera, amb concerts previs a càrrec d’alumnes de l’Escola de Música, ja que enguany commemora el seu desè aniversari.\nL’argument d’Il convito, que és una obra inèdita de Cimarosa (1748-1801), és del gènere còmic, per la qual cosa la fa amena al públic poc acostumat a la música clàssica i capta l’interès de l’espectador. Dividit en dos actes de 35 minuts, la representació “és un entreteniment entre cants, ironies, acudits i embolics de tota mena”, es recorda des d’Òpera Jove, que és una iniciativa particular dels cantants i professors Chantal Botanch i Xavier Mendoza. El seu primer espectacle va ser L’impresario in Angustie.\nEl 12 de maig, també a les 20 hores, la soprano Elena Martinell i la pianista Glòria Garcès també portaran una proposta lírico-còmica, Àries de reservat, que dirigeix el dramaturg Marc Rosich. Dues hores abans, com a teloners, actuaran alumnes de corda de les escoles de música de Llagostera, Maçanet i Santa Cristina.\nEl 3 de juny hi haurà el concert novetat d’aquesta edició, amb Cirquet Confetti. El mestre Frans i la pallassa Serafina presentaran l’espectacle en forma de concert Pianissimo Circus. I el 16 de juny es clourà el programa de Primavera a l’Espai amb l’actuació, a les 20 hores, de la cantant i compositora Dácil López. La cantant presentarà el seu nou treball discogràfic, Mamma Shark, produït per Marc Parrot. Abans, però, hi haurà una classe de la pròpia Dàcil López entre els alumnes de cant modern de l’escola local.\nÒpera Jove porta l’òpera còmica “Il convito”, aquest dissabte, a Santa Cristina added by Redacció on 05/04/2018\nVerificació (no es una màquina) * Time limit is exhausted. Please reload CAPTCHA. 4 + = onze


alcaldes.eu | La inscripció per a la Cerimònia del Pacte d’Alcaldes de 2018 està oberta!\nLa inscripció per a la Cerimònia del Pacte d’Alcaldes de 2018 està oberta!\nA partir del 2008, més de 9.200 autoritats locals han estat fent accions per assolir els objectius del Pacte d’Alcaldes i per contribuir als objectius de la UE en matèria de clima i energia.\nEl 2020, aquestes ciutats, de mitjana, han reduït les seves emissions de CO2 en un 27%, han disminuït l'ús d'energia en un 20% i ha augmentat la producció energètica local en un 90%.\nA tot Europa, els alcaldes han estat prenent mesures audaços per oferir als seus ciutadans un entorn saludable, llocs de treball ecològics i una alta qualitat de vida. Cada nou compromís, nou pla d'acció i nova mesura implementada a nivell local és un pas endavant i una oportunitat per aportar una millor qualitat de vida i un creixement ecològic als nostres municipis. La Comissió Europea acompanya els teus esforços a través d'una sèrie d'iniciatives i accions: una finestreta única per a ciutats sobre oportunitats de finançament, noves normes comptables sobre inversions en eficiència energètica, el finançament intel·ligent per a iniciatives d’edificis intel·ligents, l'Oficina del Pacte d'Alcaldes.\nL’any 2018 marcarà el desè aniversari de la iniciativa del Pacte d'Alcaldes iniciada per la Comissió Europea.\nTotes les ciutats compromeses i membres de la Comunitat del Pacte estan convidades a reunir-se per al Fòrum i Cerimònia d'Inversions del Pacte d'Alcaldes del 21 al 22 de febrer de 2018 per fer un balanç dels resultats obtinguts, debatre reptes comuns com ara inversions, col·laboracions de múltiples nivells i mobilitat, conèixer el nou Consell polític de la Unió Europea i els punts forts per als pròxims passos.\nUniu-vos el mes de febrer a Brussel·les per fer realitat la nostra visió comuna de ciutats sostenibles, resistents i vibrants.\nLa inscripció al Fòrum d'Inversions que se celebrarà el pròxim 21 de febrer obrirà aviat.\nPer a sol·licituds relacionades amb la cerimònia, contacteu amb ceremony@eumayors.eu.\n*A text from ‘the Covenant of Mayors’


Cerca totes les ofertes d'hotels a Ardkeen Entrada:\n1 ComentarisSeapoint House...Habitacions per nit per només Més zones a Westport\nPopular ara mateix a Westport Més venut Clew Bay Hotel Westport Per què escollir Agoda.com? Més de 750.000 hotels arreu del món\nLlocs històrics de Ardkeen Parcs nacionals\nGinger & Wild CafeOcean Lodge, KilladoonThe Red Bus CafeThe Tavern Bar & Restaurant\nArdkeen és una base excelent per a explorar en profunditat les vistes de Westport. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Ardkeen està agraciat amb envoltatns plens de vida, bons restaurants, zones de compra i increibles atraccions. Assegurís de mirar a Agoda.com pels millors preus disponibles a Westport. Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a Ardkeen i us direm els preus ideals disponibles.\nHotels destacats a Ardkeen, Westport\nSi el que està buscant és per un hotel ben situat a Westport, no busqui més enllà de Seapoint...\nHotels a Ardkeen: Seapoint House\nLlocs d'interès a Ardkeen: Ballycroy National ParkGinger & Wild Cafe\nOcean Lodge, Killadoon\nThe Red Bus Cafe


Menjar i beure | Descobreix Holanda\nRestaurants típics neerlandesos se’n troben pocs però això no vol dir que en aquest país no s’hi mengi bé. Tot i que tenen plats típicament del país, al ser una societat multicultural, arreu s’hi pot trobar qualsevol tipus de menjar d’arreu del món. Fins i tot, no cal anar a grans ciutats sinó que ciutats més petites com són Alkmaar o Hoorn tenen restaurants de cuina xinesa, mexicana, grega, australiana, japonesa, cubana, francesa, indonèsia, etiòpica, entre moltes altres.\nEls neerlandesos quasi no dinen sinó que es mengen quelcom mentre treballen –normalment un petit entrepà – o mentre passegen; però no són d’entaular-se per fer un bon àpat. Per això la recomanació és fer com ells i fer un petit mos per dinar. Degut a aquesta característica culinària les ciutats i pobles estan plens de llocs on es pot comprar alguna cosa per menjar ràpid o per menjar-t’ho mentre es camina. Els preus no són gaire cars i sempre va bé menjar el que la gent autòctona menja.\nA diferència de Catalunya, menjar en un restaurant és bastant car, sobretot si el que es vol és sopar. Una de les coses més cares del sopar pot arribar a ser el vi ja que els preus estaran entre 20€ i 35€, les ampolles normaletes; tot i que els plats principals no es queden curts ja que també, els més baratets, poden rondar entre els 18€ i 25€.\nUn cop s’hagi gaudit del menjar i es demani el compte, s’ha de pensar si es vol deixar o no propina. Als Països Baixos és normal deixar propina – entre un 5% i un 15% de l’import total – si el que s’ha menjat i begut ha agradat i s’ha quedat satisfet amb el producte i el servei (passa el mateix amb servi de taxis); tot i que els neerlandesos estan acostumats a deixar propina fins i tot si no els ha agradat el que han demanat. S’ha de tenir en compte que els cambrers – i els taxistes- tenen un salari raonable, així que la propina representa una bonificació per a aquest col·lectiu.\nSi després de menjar o simplement a mig matí o mitja tarda ve de gust prendre alguna cosa, el més comú aquí és cafè o te. S’ha de tenir en compte que el cafè que es pot beure als Països Baixos és bastant aigualit. Si el que es vol és un cafè una mica més amb cara i ulls, millor demanar un espresso. Si es prefereix un cafè amb llet (koffie verkeerd en neerlandès) millor demanar Café au lait (que és la manera francesa de demanar un cafè amb llet) i que pronunciat seria “café olé”. Si s’està acostumat al tallat, estil de prendre el cafè que als Països Baixos no existeix, es pot demanar un espresso amb una mica de llet que en holandès seria espresso met een beetje melk (pronunciat seria “espresso met en betxe melk”).\nNormalment el cafè sempre vindrà acompanyat d’una terrina petita llet i una galeta.\nSi som més d’aigua, s’ha de tenir en compte que als Països Baixos estan acostumats a l’aigua amb gas (en neerlandès Spa rood) i, normalment, si es demana aigua, te la portaran així. Per tant, si el que es vol és aigua mineral, millor demanar-ho per la marca, Spa, més comuna i utilitzada al país: Spa blauw (pronunciat “spa blau”). Spa és la marca i rood (en català vermell) o blauw (en català blau) és el color de l’ampolla depenent si és amb gas o sense.


Roda de Berà congela els impostos municipals per a l’any 2020 | Notícies / Noticias Tarragona diari digital Tarragona21\nRoda de Berà congela els impostos municipals per a l’any 2020\nImatge de l’Ajuntament de Roda de Berà. Foto: Cedida\nEntre altres ajustos en tot allò relatiu a preus públics, els canvis més rellevants responen a la voluntat de rebaixar la pressió fiscal dels contribuents rodencs. Com a resposta al comunicat del Ministeri d’Hisenda, en el que s’informava que de cara al proper exercici el valor cadastral passaria a establir-se en un 1,03%, des de l’Equip de Govern s’ha trobat adient reduir el tipus impositiu de l’Impost Sobre Béns Immobles (IBI) fins a un 0,9417%. Aquesta modificació permet pal·liar un augment en el rebut que haurien d’afrontar els veïns de Roda de Berà, mantenint-lo estable.\nEn aquesta ordenança també s’incorpora un nou punt, que inclou un recàrrec del 50% de la quota líquida de l’IBI per a habitatges deshabitats propietat de grans tenidors i bancs. Mitjançant aquesta mesura, es pretén dinamitzat la gestió d’aquests immobles desocupats, de manera que en un futur els veïns de Roda de Berà puguin tenir-hi accés. Entre altres modificacions, també formava part de la proposta aprovada una reducció del tipus impositiu de l’ICIO (Impost sobre Construccions, Instal·lacions i Obres).\nEn aquest cas, les noves Ordenances Fiscals reflectiran un tipus impositiu del 3,5%, per sota de l’anterior 4% i per sota també de la mitjana dels tipus establerts per la resta dels municipis de la comarca. Aquesta reducció suposa un estalvi del 12,5% de l’impost per al contribuent.\nAmb aquesta mesura, l’Equip de Govern pretén incentivar un augment del nombre de sol·licituds de llicències d’obra. En aquesta modificació també es contempla la bonificació de fins el 90% de la quota líquida de l’impost per a totes aquelles construccions, instal·lacions i obres destinades a suprimir les denominades ‘barreres arquitectòniques’, aportació que va fer el grup Junts per Roda de Berà.\nL’Ordenança Fiscal número 12, reguladora de la taxa de recollida, tractament i eliminació d’escombraries, també pateix una modificació important. El règim tributari de les activitats dels centres comercials del Port es trasllada al propi Port. Per tant, els establiments tributaran en funció del tipus d’activitat que s’hi desenvolupi i de la superfície que ocupin.\nD’altra banda, els locals desocupats únicament hauran d’afrontar la tarifa mínima. Mitjançant la creació d’aquesta nova regulació es pretén dur a terme una gestió més eficient en tot allò relatiu al tractament de les escombraries generades al Port.\nLa taxa d’ocupació de la via pública amb mercaderies i expositors comercials gaudeix d’una rebaixa del 50%, el que fa que Roda es situï en els valors mitjans de municipis com El Vendrell, Calafell, Cunit, Torredembarra i Salou.\nL’objectiu és afavorir els comerciants i fer ús de la via pública per promoure l’activitat del comerç de proximitat. Aquesta proposta la va fer el Partit dels Socialistes. Per últim, i fruit d’una moció presentada del Partit Popular, el Ple també va aprovar la creació d’una ordenança fiscal de cara a l’exercici 2021 que gravarà les grans empreses transportadores d’energia i hidrocarburs que fan ús del subsol del municipi i que en aquests moments no tributen d’ocupació. Gràcies a totes aquestes mesures s’aconseguirà reduir la pressió fiscal als veïns i veïnes de Roda de Berà.


Holiday home Sulevej Hurup Thy XI Sindrup Dinamarca - Ofertes d'hotels amb els MILLORS DESCOMPTES EN LÍNIA\nSindrup, Sindrup, Dinamarca - Molt bona ubicació - Veure al mapa\nDissenyat tant per oci com per negoci, Holiday home Sulevej Hurup Thy XI està situat idealment a Sindrup; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Sulevej Hurup Thy XI asseguren una estada plaentera als seus clients. Wi-Fi gratuït en totes les habitacions, Zones públiques amb Wi-Fi, s'admeten animals de companyia són només algunes de les comoditats que fan que Holiday home Sulevej Hurup Thy XI sigui diferent dels altres hotels de la ciutat.\nL'ambient de Holiday home Sulevej Hurup Thy XI es reflexa en cada habitació. calefacció, balcó/terrassa, aparell de televisió, TV satèl•lit/cable, reproductor de DVD/CD són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Holiday home Sulevej Hurup Thy XI la base perfecta per a gaudir de la seva estada a Sindrup.


Dilluns, 10 Juny, 2019 /0 Comments/in Divers, Política, Santa Bàrbara /by Tere\nLes reunions amb els diferents grups segueixen a bon ritme, en alguns s’han repetit, però encara no hi ha “fumata blanca” i no s’ha confirmat cap pacte.\nCada cop pren més força l’aliança amb ERC amb un govern obert al diàleg amb la resta dels partits.\nAlfred Blanch explicava, que encara que no donin informació diària, les reunions amb els diferents grups polítics del nostre poble s’estan realitzant “tot va un poc més lent de lo habitual, perquè cada tema que es tracta, després, s’exposa al grup de militants, perquè en tinguin constància i això fa que les negociacions no vagin tan àgils com la gent espera”.\nL’actual alcalde, ens confirmava que ha tingut diàleg amb tots “en alguns hem repetit la trobada perquè hem vist que hi ha certa predisposició per part d’aquests”.\nEl que Blanch dóna per descartat, és la proposta que va demanar Joaquim Martí del PP de treballar tots junts i fer un govern amb tots els partits polítics. Blanch veu molt complicat, gairebé impossible, pactar amb els partits que van donar suport al 155 “durant el mes d’octubre, novembre vam fer manifestacions, vam llegir manifests en defensa de la llibertat i de tot el que passava i ara fer coalició amb aquests partits […] encara que no sigui la gent del poble directament, no és possible”.\nEl que té clar és que Junts X Santa Bàrbara “busca un govern de coalició amb un o dos partits, que tingui una majoria tot i no ser absoluta, per treballar amb una certa tranquil·litat”.\nConscient que no van obtenir la majoria absoluta, Junts X Santa Bàrbara segueix essent la força més votada, la lectura que en fan de la dispersió del vot, és que la gent vol que es canviï la manera de governar, donant un caire més distes i de diàleg amb la resta de grups “s’ha de canviar la forma de treballar perquè hi ha molta diversitat política”.\nA Blanch li hauria agradat resoldre-ho una mica més aviat però “les ofertes i contraofertes s’han de consultar amb la resta de militants i això ha fet endarrerir les negociacions” tot i això ja ens confirmava que el pacte serà “amb un o dos partits, quasi segur amb un, però amb l’oferiment a la resta de treballar conjuntament encara que estiguin a l’oposició”\nL’aposta que cada cop pren més força, és el pacte amb ERC, però encara caldrà esperar uns dies per conèixer-ho amb tota certesa.\nJunts X Santa Bàrbara guanya, però perd la majoria absoluta.\nDilluns, 27 Maig, 2019 /0 Comments/in Divers, Montsià, Política, Santa Bàrbara /by Josep\n(L.P.R)Després de 40 anys d’un govern estable, Junts per Santa Bàrbara perd la majoria absoluta, en unes eleccions excepcionals on s’hi havia presentat 5 llistes, totes han obtingut representació.\nEls comicis ja es pronosticaven renyits, mai s’havien presentat 5 llistes a Santa Bàrbara , una fita que ja preveia que el vot s’anés dispersant i podria trencar,l’hegemonia de 40 anys de majoria absoluta.\nEls nervis s’entreveien entre tots els candidats, tant amb els que ja tenien experiència com amb els que s’hi presentaven per primer cop. A primera hora del matí tot havia començat amb tranquil·litat però amb una expectació que no la tenien altres comicis. Durant tots el dia els partits van estar acompanyats per la majoria de membres de la llista seguint l’arribada dels electors.\nERC el més votat a les Europees.\nQuant tancaven portes al col·legi electoral, els nervis van començar a pujar, tot i que primer van haver de comptabilitzar-se les Europees. En aquestes ERC ha estat la força més votada amb amb 561 vots, seguit del JxCAT-JUNT amb 526, els PSOE 292, seguit del PP amb 178, CS s’emporta 100 vots , Podemos 83, VOX 58 i el PACMA 9 entre d’altres.\nLes municipals acaben amb 40 anys de majoria absoluta.\nPel que fa a les municipals, ja s’auguraven canvis i possibles pactes amb un futur incert i suposadament amb pactes, després d’aquestes eleccions. Alfred Blanch actual alcalde de Santa Bàrbara afirmava “hem guanyat,tot i que ja sabíem que la presentació de cinc llistes, una fita també històrica a Santa Bàrbara,podria fer que preguéssim la majoria absoluta” Junts x Santa Bàrbara aconseguia 582 vots un 31’54% és a dir 4 regidors dels 7 que tenia.\nLa segona força més votada amb 373 vots, una diferència de 27 vots respecte a la tercera el P.P, ha estat la de ERC amb Manel Crespo al capdavant, que mostrava la seva satisfacció d’havent aconseguit conservar els 2 regidors que tenia actualment, tot i que s’esperaven un augment més considerable, si tenim en compte els passats comicis.\nEl PP també satisfet, per haver aconseguit 2 regidors amb 346 vots. De fet és una fita de les més destacades en l’àmbit de l’Ebre, tenint en compte la disminució que aquest partit ha tingut també a nivell Català. Joaquim Martí també es mostrava satisfet per aquest augment del Partit Popular però sobretot per haver trencat l’hegemonia de 40 anys de govern.\nQui no amagava la seva alegria fou Isabel Garcia, era el primer cop que el MAP (Moviment Alternatiu Planer) es presentaven a Santa Bàrbara i aconseguien també tenir representació “el primer cop que ens presentem i 2 regidors és una fita històrica per a nosaltres”, han aconseguit 293 vots.\nFinalment Eva Franch la regidora, fins ara no adscrita, que en les passades eleccions s’havia presentat conjuntament amb Esquerra Planera, es mostrava satisfeta per haver aconseguit continuar a l’oposició gràcies als 211 vots. Franch explicava haver pogut fer partit i que els electors socialistes poguessin votar-lo i tenir representació.\nD’un cens total de 2.684 electors, es van comptabilitzar 1880 vots, 804 abstencions, 35 vots nuls i 40 en blanc\nhttps://laplanaradio.cat/wp-content/uploads/2019/05/2019-05-27_10h09_33.png 433 423 Josep http://laplanaradio.cat/wp-content/uploads/2015/09/logoemissora_carregant-300x157.png Josep2019-05-27 10:37:012019-06-04 12:27:29Junts X Santa Bàrbara guanya, però perd la majoria absoluta.


El Tribunal Suprem revisa la sentència el 9-N abans d’abordar, avui, si és competent per jutjar l’1-O\nOt Serra / Sònia Trujillo\nEl president Quim Torra i el vicepresident Pere Aragonès van reunir-se ahir amb Irene Rigau, Joana Ortega, Artur Mas i Francesc Homs a la Generalitat per donar-los suport de cara al judici. / ANDREU DALMAU / EFE El president Quim Torra i el vicepresident Pere Aragonès amb Irene Rigau, Joana Ortega, Artur Mas i Francesc Homs a la Generalitat en una imatge d'arxiu\nBarcelona / MadridEl Tribunal Suprem (TS) tanca la carpeta del 9-N i avui ja se centrarà en l’1-O. Un dia abans de la vista per abordar si el judici se celebra a Madrid o a Catalunya, l’alt tribunal revisa la sentència a Artur Mas, Joana Ortega i Irene Rigau i els rebaixa un any a cadascú la pena d’inhabilitació pel procés participatiu del 2014. La sala penal va ratificar la sentència del Tribunal Superior de Justícia de Catalunya (TSJC) en tots els seus punts excepte en la incapacitat per assumir càrrecs públics. L’expresident de la Generalitat passa d’estar condemnat a dos anys d’inhabilitació a un any i un mes; l’exvicepresidenta, d’un any i nou mesos a nou mesos; i l’exconsellera d’Ensenyament, d’un any i mig a sis mesos. La inhabilitació comença a comptar, oficialment, ara, però a la pràctica tots tres porten més d’un any i mig sense poder optar a un càrrec públic.\nLa sala penal, protagonista avui en l’avantsala del judici de l’1-O, va despatxar ahir el recurs que els afectats havien interposat contra la sentència del TSJC, que els va condemnar el març del 2017 per desobediència –els va absoldre de prevaricació i va descartar la malversació abans del judici–, a inhabilitació especial per a càrrecs públics i els va obligar a pagar diverses multes. Tot i no avançar la sentència i, per tant, els arguments, el Suprem va donar a conèixer ahir la decisió d’equiparar la inhabilitació de Mas amb la que va aplicar a l’exconseller de la Presidència Francesc Homs, jutjat directament pel màxim tribunal espanyol donat que era diputat al Congrés de Diputats.\nMalgrat la rebaixa de penes, la decisió del Suprem no va agradar als implicats i així ho va fer saber a través de Twitter Joana Ortega, que va expressar la seva insatisfacció pel fet que se l’hagi condemnat per uns delictes que considera que no va cometre. “Vam fer el que la gent ens havia demanat”, es va defensar, i es va queixar que no només haurà de complir els 21 mesos d’inhabilitació a què s’havia de sotmetre, sinó que acabaran sent 30, perquè el recurs ha fet que no entri en vigor la condemna tot i no poder accedir a un càrrec públic. Ortega no va amagar les seves ganes de tornar a la política i va especular amb la possibilitat de concórrer a les primàries del PDECat a Barcelona, però finalment es va decidir per presentar un recurs de cassació en el qual va demanar –sense èxit– no ser inhabilitada per a càrrecs municipals. Per la seva banda, Rigau també va sol·licitar que la inhabilitació no afectés el càrrec de diputada que ostentava durant l’anterior legislatura en representació de Junts pel Sí. Ara la sentència ja és ferma i d’aquí 13 mesos, si volen, Ortega, Rigau i Mas podran accedir a càrrecs públics.\nPrimera vista al saló de plens\nEl Suprem aparca, de moment, el cas 9-N, però presumiblement s’haurà de tornar a mullar per la causa del Tribunal de Comptes, que ja va condemnar els afectats a pagar 5,2 milions d’euros per l’organització de la consulta. Una causa administrativa que es fixa en els recursos econòmics que es van destinar al 9-N, més enllà que per la via penal el TSJC descartés la malversació. Mas i els exconsellers van recórrer a la sala d’apel·lacions del Tribunal de Comptes i, si es manté la condemna, el recurs passarà a mans del Suprem.\nEl focus de la judicialització del Procés s’orienta ara indubtablement sobre l’1-O, el judici del qual es preveu per a finals de gener. Avui se celebra la primera vista al saló de plens, la de l’article de pronunciament previ que les defenses van demanar per qüestionar la competència del Suprem per jutjar els fets del referèndum. Fiscals, advocats de l’Estat, representants de l’acusació popular representada pel partit d’extrema dreta Vox i lletrats dels líders independentistes seuran davant del tribunal –encapçalat per Manuel Marchena– en la primera sessió pública de la causa de l’1-O. Els presos no han d’estar presents en aquesta vista, i ja serà quan s’iniciï el judici, aproximadament d’aquí un mes, quan compareixeran públicament davant dels magistrats.\nLa d’avui és l’última oportunitat dels dirigents independentistes d’aturar el judici, després que el Tribunal Constitucional (TC) rebutgés un recurs d’empara presentat per Carme Forcadell, Anna Simó, Anna Gabriel i Mireia Boya que sol·licitava que fos el TSJC qui s’encarregués de jutjar el referèndum. Tot i que el TC ja va anunciar la decisió la setmana passada, ahir va fer pública la sentència en la qual argumenta que tomba la petició perquè “es manté oberta una via processal legalment pertinent en què dilucidar de manera definitiva aquesta qüestió”. Es refereix, precisament, a la cita d’avui a les deu del matí.\nSi no hi ha sorpreses, la sala penal s’alinearà amb la fiscalia i Vox i dictaminarà que sí que és el Suprem qui ha de jutjar la causa de l’1-O, tal com ja van fer el mateix jutge instructor, Pablo Llarena, i la sala d’apel·lacions. També la sala d’admissions –integrada pel mateix Marchena–, que va acceptar la querella del ministeri públic a finals d’octubre del 2017, va mostrar-se a favor de la competència del Suprem per investigar l’1-O argumentant que el referèndum i el que se’n derivava tenia implicacions més enllà del territori català. Un cop superat el tràmit, els presos polítics i la resta de processats tindran deu dies per presentar els seus escrits de defensa i, segons fonts jurídiques, en qüestió de setmanes pot començar el judici oral.\nLa causa de Trapero, a l’estiu\nParal·lelament, l’Audiència Nacional també encarrila la causa contra Josep Lluís Trapero i l’excúpula d’Interior. A principis d’any se celebrarà la vista de pronunciament previ per debatre si és competent o no per jutjar Trapero, la intendent Teresa Laplana i els excaps de la policia catalana, Pere Soler i César Puig. Si, un cop es faci, l’Audiència no declina jutjar la causa, el calendari seguirà, com al Suprem, amb la presentació dels escrits de defensa i de petició de testimonis al judici. Però en aquest cas, segons fonts de la secció primera de la sala penal consultades per l’ACN, el calendari serà més lent i el judici no començaria fins a l’estiu.\nEn cas de ser així, els quatre acusats serien jutjats un cop finalitzat el judici del Suprem i amb la sentència feta pública, que serviria de referència als magistrats de l’Audiència Nacional, que investiga per duplicat la mateixa presumpta rebel·lió de l’1-O.


Materials didàctics per al moodle | D'aquí i d'allà\n← Una qüestió d’escala\nPer a què servim? →\nMaterials didàctics per al moodle\nPosted on 3 Juliol 2007\tby ipelegri6\nFa uns dies Octeto va tornar a recordar-nos que la Open University ha alliberat des de ja fa un temps materials didàctics sota llicència Creative Commons. Els materials estan disponibles a LearningSpace per a consultar i utilitzar i a LabSpace per baixar una còpia del curs per tal de restaurar-la al propi espai moodle, adaptar-la, traduir-la,… (això sí, amb la mateixa llicència Creative Commons).\nPer accedir als materials s’hi ha d’anar a través de LabSpace, no de LearningSpace (tot i que els cursos semblen iguals anant-hi des dels dos llocs), i prèviament cal haver-se creat un compte d’usuari/ària.\nFa dos dies em vaig baixar el curs de “Mitosi i meiosi“, que he començat a traduir a Aula3 i que està obert a la consulta (accediu-hi com a visitats) i a la col·laboració 🙂 (creant-vos un compte d’usuari).\nEls cursos es basen en pàgines web que inclouen preguntes per a la reflexió, i no inclouen moltes “activitats moodle”, però es poden adaptar fàcilment i la informació que contenen és rigorosa i està ben seqüenciada, amb imatges força il·lustratives (almenys en els casos que he consultat). Quan acabi amb aquest aniré pel següent que m’ha cridat l’atenció, “Pain and aspirine“.\nAquesta entrada s'ha publicat en Uncategorized i etiquetada amb materials, moodle. Afegiu a les adreces d'interès l'enllaç permanent.


Reunió de treball amb la Diputació de Lleida - Federació Catalana d'Handbol\nReunió de treball amb la Diputació de Lleida\nEl passat divendres, 23 d’octubre, el Delegat de Lleida de la Federació Catalana d’Handbol (FCH), Txema del Rosal, es va reunir amb el Diputat, Jordi Verdú, i l’assessora d’Esports, Gemma Vilarasau, de la Diputació de Lleida.\nA la trobada es va donar a conèixer, per part de la FCH, les activitats que s’estan realitzant des la pròpia federació i més concretament s’ha tractat la col·laboració, per part de la Diputació de Lleida, en el programa de les Seleccions Territorials, infantils i cadets, i la Copa Valors de MiniHandbol de clubs de la província de Lleida.\nPer part de la Diputació de Lleida s’han exposat tots els detalls del Pla de Foment de l’esport base, femení i inclusiu que la Diputació de Lleida ha posat en marxa aquest any 2020 per primera vegada. El pla, dotat globalment amb 1.960.000 euros, contempla un apartat específic per a les federacions o delegacions de federacions esportives amb capacitat per organitzar competicions oficials al territori lleidatà.\nTot plegat una reunió molt profitosa que, de ben segur, continuarà amb la col·laboració de la Diputació de Lleida i la FCH per millorar l’esport base, i més concretament l’handbol, a la província de Lleida.


Anàlisi de Tancament dels Mercats de Valors\nL'IBEX-35 tanca la sessió amb una retallada de l'1,33% fins als 6.611,50 punts en una sessió molt volàtil.\nEls inversors s'han decantat per les vendes en una sessió on la incertesa respecte al sector bancari espanyol i la situació de la política grega han llastrat els mercats. Per aquest motiu el principal selectiu ha arribat a mínims intradiarios amb un repunt de la cosina de risc que ha arribat fins als 507 punts bàsics al començament de la jornada. En aquest sentit, la rendibilitat del bo a 10 anys se situa en els 6,298% amb una distensió en la cosina de risc en disminuir-se en més de 20 punts bàsics al tancament de la sessió. Les protagonistes de la sessió han estat IAG i Banc Popular que s'han anotat un 3,04% i un 0,60% respectivament. En canvi, Bankia i Bankinter són les que més han perdut amb un 11,12% i un 4,80% cadascuna.\nEl BCN MID-50 es retalla un 3,48% situant-se en els 9.761,60 punts. Vèrtex 360 i Miquel i Costas lideren el selectiu amb un guany del 3,30% i un 2,72%. D'altra banda, Fersa perd un 18,60% i Ezentis un 12,41%.El BCNIndexcat es deixa un 1,52% fins als 9.463,00 punts. Miquel i Costas és l'únic valor en positiu. L'altra cara de la moneda és Fersa ja comentada anteriorment i La Seda Barcelona que ha retallat un 5,56%.\nEls parquets europeus finalitzen la sessió amb resultats mixts. Les fortes pujades en les cosines de risc perifèriques al costat del persistent desconcert en la política grega han provocat les pèrdues matinals en la renda variable europea. No obstant això, els diferencials de deute perifèrics s'han relaxat a mitja sessió fent possible els guanys al mercat. No obstant això, a última hora, diverses fonts apunten que el BCE ha comunicat que suspendrà les operacions de política monetària amb alguns bancs grecs, fins que aquests no es recapitalicen. En conseqüència els nombres vermells han tornat als parquets. Al final del present redactat, la cosina de reg italiana i lusitana se situen en els 450,90 i 1038,30 punts bàsics, fregant la rendibilitat del bo italià a 10 anys el 6%. Referent a les dades\nmacroeconòmics d'avui, destacar els bons resultats de la balança comercial de l'Eurozona, en produir-se un superàvit de 8.600 milions d'euros enfront dels 4.000 milions esperats. Així mateix, l'IPC interanual de la zona euro se situa en el 2,6% tal com esperava el consens. Quant a resultats empresarials, EADS va obtenir 133 milions d'euros de benefici en el primer trimestre de l'any, enfront dels 12 milions de pèrdues en el mateix període de 2011. Al mercat de divises, l'euro cotitza pla situant-se en els 1,2734 dòlars per euro.\nEl FTSE-100 anglès es deixa un 0,60% fins als 5.405,25 punts. Els principals valors en verd han estat Aberdeen i Croda amb creixements del 3,48% i del 2,97% respectivament. En contra, Fresnillo i Sainsbury són els valors que més han cedit amb un descens del 4,13% i 3,73%.\nEl CAC-40 acaba en positiu en pujar un 0,31% situant-se en els 3.048,67 punts. Han encapçalat les pujades Alcatel i Vivendi amb un 3,30% i 2,56% respectivament. L'altra cara de la moneda ha estat representada per Vallourec que ha retallat un 2,64% i ArcelorMittal en descendir un 2,35%.\nEl DAX-30 retrocedeix un 0,26% col·locant-se en els 6.384,26 punts. Ha encapçalat el selectiu HeidelbergCement amb un 2,67%. Seguidament, Metre ha pujat un 1,77%. En la part baixa s'ha situat ThyssenKrupp i Deutsche Post amb baixades del 2,69% i 2,03%.\nWall Street obre en positiu amb un repunt proper al mig punt després de relaxar-se les cosines dels països perifèrics del Vell Continent. La comunitat financera ha estat pendent en l'obertura de l'evolució de les cosina de risc i les rendibilitats del bo dels països perifèrics de l'Eurozona. No obstant els inversors segueixen pendents de com reaccionarà l'euro davant la incertesa a Grècia i Espanya. Quant als referents macroeconòmics, les dades sobre la producció industrial han millorat considerablement un 1,1% enfront dels -0,6% anterior. Mentre que els permisos de construcció han disminuït un 7,55% situant-se en els 715.000 A nivell empresarial destaquen els resultats trimestrals de Target i Deere, amb una pujada del benefici per acció del 2% i del 3,1% respectivament. En canvi, Stables, Abercrombie & Fitch i JC Penney han presentat uns resultat pitjors del previst. Al mercat de commodities, el preu del barril Brent se situa en els 111,76 dòlars i el West Texas en els 93,12 dòlars.\nEl Dow Jones puja un 0,60% situant-se en 12.703,37 punts. Protagonitzen les pujades General Electric amb un 2,72% seguida de Cisco Systems amb un 1,93%. L'altra cara de la moneda és Intel i Microsoft que perden un 0,60% i un 0,10%.\nEl&S P-500 s'anota un 0,56% fins als 1.338,13 punts. Encapçalen el selectiu Cabot Oil and Gas amb un 4,50% seguida de Goodyear Tiri amb un 3,93%. En canvi Abercrombie & Fitch són les que més cauen després de presentar resultats trimestrals, amb descensos superiors al 11%.\nEl Nasdaq 100 avança un 0,55% fins als 2.595,05 punts. En la part alta del parquet trobem a Micron i Google amb pujades del 3,65% i del 2,39%.


Centre d'Assajos - Federació SELMAR\nDisposem d’un espai format per 1 hivernacle de 400 m2, una estructura de malla de 370 m2, tres túnels de 90 m2 cadascun i 8 parcel·les exteriors d’entre 100 i 300 m2 cadascuna.\nAquest espai el dediquem a la realització d’assajos propis d’interès pels nostres associats i alhora el posem a disposició d’empreses que vulguin contractar els nostres serveis per a la realització d’assajos del seu interès.\nLa col·laboració amb empreses privades de diferents sectors relacionats amb l’agricultura ens ha permès també introduir i donar a conèixer al sector noves tecnologies i nous reptes a través d’assajos i jornades de portes obertes a les nostres instal·lacions al Centre d’Assajos de Santa Susanna.\nParticipem en projectes d’àmbit estatal i europeu dirigits pels equips científics del Centre IRTA de Cabrils, les Universitats i la Fundació Miquel Agustí.\nEls àmbits d’actuació d’aquests projectes estan majoritàriament dirigits cap a la millora en l’aplicació de tècniques de control biològic, en el control d’organismes del sòl, millora en la eficiència de lafertilització i fertirrigació dels cultius i en la d’introducció de noves varietats.


El concert a la sala Apolo de Barcelona conclou sense infectats\nEls promotors de l'assaig qualifiquen els resultats de "contundents"\nEls 500 assistents van entrar amb un test d'antígens negatiu i vuit dies després, cap d'ells va donar positiu\n30.12.2020 | 12:26 hores\nEl concert pilot a la sala Apolo conclou sense cap contagi\nL'estudi clínic celebrat a la sala Apolo confirma l'objectiu principal: no associar l'assistència a un concert amb les infeccions de la Covid-19. L'estudi per a investigar la possibilitat de fer concerts massius sense distància de seguretat ha conclòs sense assistents infectats de la Covid-19. Així ho han comunicat aquest dimecres els promotors de l'assaig, Primavera Sound i la Fundació Lluita contra la SIDA i les Malalties Infeccioses. Per aquest motiu han qualificat els resultats de "contundents".\nEls investigadors demostren la utilitat de les mesures de seguretat\nSegons els investigadors que han liderat l'estudi Josep Maria Llibre i Boris Revollo, es demostra la utilitat de les mesures de seguretat implementades, que inclouen el cribratge amb test d'antigen abans de l'assistència a un esdeveniment. El doctor Josep Maria Llibre explica també que els resultats demostren que és "segur" un concert com el del 12 de desembre i que es poden extrapolar a actes amb característiques similars.\nSegons els investigadors que han liderat l'estudi Josep Maria Llibre i Boris Revollo, es demostra la utilitat de les mesures de seguretat\n500 persones, cap infectada\nAixí, de les 500 persones que van assistir al concert, realitzat el passat 12 de desembre a la sala Apol·lo de Barcelona -amb mesures d'higiene, màscara obligatòria, control del flux de persones, etcètera-, cap es va infectar. Van entrar a l'esdeveniment amb un test d'antígens negatiu i una PCR encara sense resultat i, vuit dies després, cap d'ells va donar positiu. Sí que es van infectar dues de les persones del grup de control (altres 500), que no van entrar al concert. Una d'elles va donar positiu en Covid-19 tres dies després del concert (al qual no va entrar) i l'altra, en la prova de control als vuit dies que se'ls va realitzar a tots. Cal destacar que tots els participants van fer durant una setmana vida completament normal, tan sols seguint les obligacions sanitàries imposades pel Govern.\nEs reprèn el pla de vacunació a les residències\nEl president del Col·legi de Metges exigeix al Govern mesures "més contundents i efectives" per Cap d'Any\nJosefa Pérez, de 89 anys, la primera vacunada contra la covid-19 a Catalunya


Desencallada l'adjudicació del nou contracte de recollida selectiva - Balaguer Televisió\nEl Tribunal Català de Contractes del sector públic ha desestimat el recurs presentat per les empreses excloses del concurs pel servei de recollida selectiva de residus de la comarca de la Noguera i, finalment, el Consell Comarcal podrà oficialitzar la signatura amb l’empresa guanyadora de la licitació adjudicada el passat mes d’octubre després de que tres empreses quedessin excloses del procés de licitació per no incloure tota la documentació exigida en el plec de clàusules.\nLa presidenta del Consell Comarcal, Concepció Cañadell, s’ha mostrat satisfeta de que finalment es pugui signar el nou contracte ja que una de les màximes preocupacions de l’ens públic era que el servei pugués començar a normalitzar-se. A més a més, Cañadell ha explicat que el fet de que els veïns de la comarca estiguessin pagant la taxa d’un servei que encara no estava en funcionament també era preocupant.\nLa presidenta ha explicat que el nou servei s’haurà de desplegar gradualment un cop realitzada la signatura del conveni i que l’empresa adjudicatària l’haurà de completar en un període màxim de sis mesos.\nLa concessió del servei va ser per l’empresa Fomento de Construcciones i Contratas per un valor d’1’6 milions d’euros. El nou servei aposta pel model d’illes de contenidors amb l’objectiu d’augmentar el nivell de reciclatge.


El Museu de Terrassa proposa 16 tallers i activitats infantils i familiars per a aquest estiu\nJa és obert el termini d'inscripció\nEl Museu de Terrassa ofereix aquest estiu dues propostes d'activitats infantils i familiars. D'una banda, el programa de tallers per a infants de 4 a 12 anys "Passa l'estiu al Museu" i, d'altra, un seguit d'activitats de curta durada per a nenes i nenes de 3 a 12 anys, sota el títol "A l'estiu, la mainada al Museu". Ja és obert el període d'inscripció per a totes les activitats, que tenen un nombre limitat de places.\nDones que fan història!\nEl programa de tallers "Passa l'estiu al museu" porta enguany per lema "Dones que fan història!". El centre d'interès d'aquest programa són les dones, de diferents èpoques, protagonistes de la història local.\nEl programa consta de 7 tallers en els que els infants es podran apuntar en franges d'un, dos, tres o quatre dies o tota una setmana sencera. Les activitats tindran lloc habitualment, de 9 a 14 h, a la Casa Alegre de Sagrera, tot i que hi ha també previstes sortides fora d'aquest espai. Els tallers programats són els següents:\nTaller 1. del 25 al 28 de juny. La Grània i la Galèria a Ègara.\nTaller 2. del 2 al 5 de juliol. La Saurina i la Blanca, castlanes de Vallparadís.\nTaller 3. del 8 al 12 de juliol. La Miramunda i les heroïnes de la vila de Terrassa.\nTaller 4. del 15 al 19 de juliol. La Teresina i la Mercedes a la Terrassa industrial.\nTaller 5. del 22 al 26 de juliol. La Quitèria i la Paulina, en lluita!\nTaller 6. del 2 al 6 de setembre. Terrassenques d'avui.\nTaller 7. 9 i 10 de setembre. Terrassenques d'avui.\nEl preu dels tallers serà de 16 euros per dia, amb un descompte del 10% a partir del segon infant, famílies nombroses, famílies monoparentals, famílies amb algun membre a l'atur i famílies amb algun membre amb discapacitat de +50% o grau 4 o 5.\nPer a més informació i inscripcions podeu trucar al telèfon 93 739 70 72, de dilluns a divedres, de 9 a 14 h. També us podreu dirigir a la següent adreça electrònica: museudeterrassa@terrassa.cat.\nA l'estiu, la mainada al Museu\nD'altra banda, el programa "A l'estiu, la mainada al museu" ofereix activitats familiars d'una hora de durada que relacionen jocs i contes amb edificis antics, tradicions o episodis de la història de la ciutat. Les activitats s'adrecen a infants de 3 a 12 anys, la majoria a infants de 3 a 6 anys, acompanyats d'adults. El programa és el següent:\nDimecres 26 de juny a les 17.30 h\nCom vivim...? Com vivien...?\nPreu: 2 €/persona\nDilluns 1 de juliol, a les 11 i a les 12.30 h\nContes de princeses 2. Noves històries\nLloc: Castell Cartoixa de Vallparadís (carrer de Salmerón, s/n).\nCabuda limitada. Es lliuraran entrades fins a exhaurir-les.\nLes històries de l'arqueòloga Puig\nLloc: Seu d'Ègara (plaça de Rector Homs, s/n).\nDimecres 3 de juliol a les 17.30 h\nFeliços com un gínjol\nLloc: Casa Alegre de Sagrera (carrer de la Font Vella, 29-31)\nDimecres 10 de juliol a les 17.30 h\nLa quadrilla de la Capablanca\nPreu: 2,5 €/infant - 2 €/adult\nDimecres 17 de juliol a les 17.30 h\nUna casa molt alegre\nDimecres 24 de juliol a les 17.30 h\nPer quedar-se d'una peça\nLloc: Sala Muncunill (plaça Didó, 3)\nDimecres 31 de juliol a les 17.30 h\nDimecres 4 de setembre a les 17.30 h\nTaller familiar: Un vas de l'edat de pedra


Classes de guitarra o d'idiomes, el disseny d'una plana web o donar un cop de mà amb les tasques de la llar són alguns dels serveis que es poden intercanviar a través de Tic Tac Bank. Aquest banc de temps està promogut pel dissenyador Jose L. Torres, amb la col·laboració d'altres persones, i sorgeix com mesura de resposta davant la necessitat d'una alternativa al pagament per servei. Es tracta d'una iniciativa social que posa en contacte usuaris de la mateixa ciutat interessats en intercanviar serveis.\nLa Viquipèdia explica que "un banc de temps és una iniciativa comunitària d'intercanvi de temps, que emula simbòlicament el funcionament d'un banc, però en el qual allò que es presta i es rep és temps dedicat a serveis a les persones". Així, es crea un mecanisme d'intercanvi multilateral que té per objectiu establir una xarxa d'ajuda mútua i reforçar els llaços comunitaris d'un barri, poble o ciutat. Tic Tac Bank no és el banc de temps d'una ciutat en concret, sinó que pretén funcionar a tot l'estat, però, posant en contacte persones de la mateixa ciutat. Això és possible de la mà d'Internet. Els usuaris i usuàries de Tic Tac Bank es comuniquen a través d'una plataforma on-line, on es posen en contacte amb persones que viuen a prop. Així, els intercanvis s'acorden mitjançant la xarxa, però es poden materialitzar de manera presencial.\nEls intercanvis, és a dir les aportacions a la comunitat i els serveis rebuts, es controlen amb un sistema de crèdits del temps. Aquests crèdits de temps tenen el valor d'un servei d'una hora aproximadament. Així, una persona que presta un servei a algú de la comunitat, guanyarà 1 crèdit, que després podrà bescanviar per un servei d'una altra persona.\nEl primer pas per formar part de la comunitat de Tic Tac Bank és registrar-s'hi emplenant aquest formulari, on també caldrà especificar què pots oferir i la teva disponibilitat. A partir d'aquí, podràs començar a intercanviar serveis!\ncomunitat, banc del temps, economia social, mediació i cohesió social


Vi-FRANC. Ramon Francàs: El 2on Tast 2.0 del Bages, a Manresa, Barcelona i Artés\nEl 2on Tast 2.0 del Bages, a Manresa, Barcelona i Artés\nPer segon any consecutiu i “gràcies al gran èxit assolit en la passada edició”, s'ha convocat el 2on Tast 2.0 dintre de la 17 Festa de la verema del Bages. Es farà aquest diumenge, 7 d'octubre. Aquest any la Confraria i la Jove Confraria dels Vins del Bages, juntament amb la comissió de la Festa de la Verema del Bages i amb “la intenció de fer més partícip l’esdeveniment”, exporten el tast fins a Barcelona ciutat. Així doncs disposaran de quatre espais simultanis on podran realitzar el tast: a Artés, dos a Manresa i a Barcelona (Restaurant Kursaal Espai Gastronòmic de Manresa, Tomasa -Cafè del Canonge de Manresa, Jaume Pont -Sibar de can Miralletes de Barcelona i el Museu Artés, a la plaça Vella s/n, d'Artés) . S'afirma que “la idea del Tast 2.0 no deixa de ser un tast clàssic, com els de sempre, amb un sommelier que anirà guiant l’esdeveniment. El que el fa tant especial es que, a part de comentar ja sigui de viva veu les nostres sensacions, les podrem transmetre i compartir via Twitter amb el hashtag (o etiqueta) #vinsdelbages a la comunitat, sense por, tot rebent el feedback dels altres usuaris, tant si estan al tast com no. I és que, fins i tot , se’ns hi pot afegir gent que no estigui ni a Artés, ni a Manresa, ni a Barcelona, però que coneguin aquells vins i es vulguin sumar a la festa”. Les places són força limitades i, encara que no sigui condició sine qua non, es suggereix que la majoria de participants tinguin un smartphone, tablet, o similar, per a poder participar directament. També hi haurà un portàtil i una persona que piularà tot el que se li digui. El període d’inscripció finalitza aquest divendres 5 d’octubre, i la inscripció, donada la poca capacitat, serà exclusivament per ordre d’inscripció. A més, per assistir, és imprescindible fer la inscripció al mail info@dopladebages.com, indicant, sobretot, el nom i el lloc al qual es vol acudir (Artés o Manresa). El preu del tast, que es fa a les sis de la tarda), és de 5€, tant per socis com pels no socis.